****

**V I L J A N D I L I N N**

**LINNAVOLIKOGU**

**EELARVE- JA ARENGUKOMISJONI**

**KOOSOLEKU PROTOKOLL**

Viljandi

 17. märts 2025 nr 1-8/25/39

Algus kell 14.00, lõpp kell 17.24

**Koosolekut juhatas** Helmut Hallemaa

**Protokollis** Maria Kuldkepp

**Võtsid osa liikmed:** Harri Juhani Aaltonen (Teams), Helmut Hallemaa, Timo Tints (Teams), Tõnis Tulp, Juhan-Mart Salumäe, Kaspar Taimsoo, Gunnar Veermäe, Malle Vahtra (Teams), Rain Hüva, Valter Kraavi (Teams), Innar Susi

**Puudus:** Villem Varik

**Võtsid osa asendusliikmed:** Kert Kärner (Teams), Vallo Kirs (Teams)

**Koosolekul viibisid:** abilinnapea Kalvi Märtin, abilinnapea Are Tints, linnasekretär Ene Rink, Gert Elmaste

Koosolek toimus füüsiliselt raekojas ja elektrooniliselt Microsoft Teamsi vahendusel.

Päevakorra läbirääkimised.

Kinnitati järgmine päevakord.

**PÄEVAKORD:**

1. Hädaolukorra seaduses sätestatud ülesannete delegeerimine (2025/333)

2. Viljandi Linnavolikogu 28.11.2024 määruse nr 58

„Viljandi linna avalik tasuline parkimisala ja parkimistasu“ muutmine (2025/331)

3. Rahvaalgatuse „Ei Viljandi linna parkimistasule“ läbivaatamine (2025/332)

4. Viljandi Linnavolikogu 27.01.2022 otsuse nr 28

„Kinnistule aadressiga Ranna pst 7 hoonestusõiguse seadmine otsustuskorras“ mittemuutmine – II lugemine (2025/329-1)

5. Loa andmine varaliste kohustuste võtmiseks projekti "Pererändega saabunud uussisserändajate ja rahvusvahelise

kaitse saajate tööle saamise ja tööl püsimise toetamine Viljandi linnas" raames koolitusteenuse ostmiseks (2025/334)

6. Viljandi Täiskasvanute Gümnaasiumi pidamise üleandmine riigile (2025/330)

7. Loa andmine varaliste kohustuste võtmiseks loomade varjupaiga teenuste ostmiseks ja nõusoleku andmine

linnavara tasuta kasutamiseks (2025/337)

8. Viljandi Linnavalitsusele kohustuse panemine pikendada Viljandi Maadlusklubiga Tulevik senist rendilepingut (2025/335)

9. Aruteluteema: Viljandi Avatud Noortetoa (VANT) tegevus ja ruumiprogramm – vajadused ja arengud

10. Viljandi Linnavolikogu eelarve- ja arengukomisjoni põhimäärus, II lugemine

**PÄEVAKORRAPUNKT NR 1**

**Hädaolukorra seaduses sätestatud ülesannete delegeerimine (2025/333)**

**KUULATI:**

E. Rink – määruse eelnõuga delegeeritakse hädaolukorra seadusest ja selle alusel antud õigusaktidest tulenevad kohaliku omavalitsuse üksuse ja selle organi ülesanded linnavalitsusele.

**Küsimused:**

H. Hallemaa, R. Hüva

**Sõnavõtt:**

H. Hallemaa

Komisjoni esimees tegi ettepaneku eelnõu toetada. Vastuväiteid ei olnud.

Komisjoni esimees küsis, kas keegi komisjoni liikmetest nõuab hääletust. Hääletust ei nõutud ja komisjon toetas eelnõu konsensusega.

**OTSUSTATI:**

Toetada eelnõu „Hädaolukorra seaduses sätestatud ülesannete delegeerimine (2025/333)“.

**PÄEVAKORRAPUNKT NR 2**

**Viljandi Linnavolikogu 28.11.2024 määruse nr 58 „Viljandi linna avalik tasuline parkimisala ja parkimistasu“ muutmine (2025/331)**

**KUULATI:**

E. Rink – eelnõu eesmärk on vähendada Viljandi linnas tasulise parkimise ala. 28.11.2024 võttis volikogu vastu määruse tasulise parkimise korra kehtestamiseks Viljandi linnas. Selles on kirjas ka tänavad ja piirkonnad, millele tasuline parkimine laieneb.

**Sõnavõtud:**

H. Hallemaa, R. Hüva

Komisjoni esimees pani eelnõu hääletusele.

**Hääletati:**

8 poolt

**OTSUSTATI:**

Toetada eelnõu „Viljandi Linnavolikogu 28.11.2024 määruse nr 58 „Viljandi linna avalik tasuline parkimisala ja parkimistasu“ muutmine (2025/331)“.

**PÄEVAKORRAPUNKT NR 3**

**Rahvaalgatuse „Ei Viljandi linna parkimistasule“ läbivaatamine (2025/332)**

**KUULATI:**

E. Rink – eelnõu eesmärk on läbi vaadata ja anda seisukoht rahvaalgatusele „Ei Viljandi linna parkimistasule“.

**Küsimused:**

H. Hallemaa, R. Hüva, I. Susi, J.-M. Salumäe

**Sõnavõtud:**

H. Hallemaa, K. Taimsoo

**Ettepanek:**

Komisjoni esimees H. Hallemaa tegi ettepaneku saata volikogu eelnõu terviktekstina volikogule menetlemiseks ning käsitleda vajadusel eraldi selle üksikpunkte.

Komisjoni esimees küsis, kas keegi komisjoni liikmetest nõuab hääletust. Hääletust ei nõutud ja komisjon toetas eelnõu saatmist volikogule menetlemiseks konsensusega.

Komisjoni esimees pani hääletusele rahvaalgatuse seisukohad.

1. Linnavolikogu otsuse nr 58 (28.nov.2024) "Viljandi linna avalik tasuline parkimisala ja parkimine" edasilükkamine ajani, kuni on valminud Viljandi haigla ehitus ja selgunud vajadus tasulise parkimise järele (millega on praegune korraldus seotud).

**Hääletati:**

5 poolt, 5 vastu

**Otsustati:**

Ei leidnud toetust.

2. Anda välja tasulisele parkimisalale jäävale püsielanikule tasuta parkimiskaart (vähemalt üks sõiduvahend korteri kohta).

**Hääletati:**

2 poolt, 7 vastu

**Otsustati:**

Ei leidnud toetust.

3. Tasuda linnaeelarvest parkimisala osaline või täielik väljaehitus kinnistule (kui selleks on ruumi), arvesse võttes praegust üldist majanduslikku olukorda.

**Hääletati:**

1 poolt, 9 vastu

**Otsustati:**

Ei leidnud toetust.

**OTSUSTATI:**

1. Toetada eelnõu „Rahvaalgatuse „Ei Viljandi linna parkimistasule“ läbivaatamine (2025/332)“ saatmist volikogule menetlemiseks.

2. Eelarve- ja arengukomisjon ei nõustu eelnõus „Rahvaalgatuse „Ei Viljandi linna parkimistasule“ läbivaatamine (2025/332)“ esitatud rahvaalgatuse seisukohtadega.

**PÄEVAKORRAPUNKT NR 4**

**Viljandi Linnavolikogu 27.01.2022 otsuse nr 28 „Kinnistule aadressiga Ranna pst 7 hoonestusõiguse seadmine otsustuskorras“ mittemuutmine – II lugemine (2025/329-1)**

**KUULATI:**

K. Märtin – eelnõu eesmärk on mitte muuta Viljandi Linnavolikogu 27.01.2022 otsust nr 28 hoonestaja Tennisekeskus OÜ avalduse alusel, kus ta soovib, et tal oleks võimalik Ranna pst 7 kinnistu hoonestusalale soovi korral rajada lisaks olemasolevale abihoonele veel üks selle sarnane abihoone. Viljandi Linnavalitsus arutas avaldust ja eelnõu veelkord 7.04.2025 istungil ning otsustas jääda juba esitatud eelnõu juurde ning seda mitte muuta.

**Ettepanek:**

R. Hüva esitas selles teemas täiesti iseseisva, uue eelnõu „Viljandi Linnavolikogu 27.01.2022 otsuse nr 28 Muutmine ja Viljandi Linnavolikogu 26.09.2024 otsuse nr 285 kehtetuks tunnistamine“, mille sisuks oli Viljandi Linnavolikogu 27.01.2022 otsuse nr 28 ja kinnistu aadressiga Ranna puistee 7 hoonestusõiguse tingimuste muutmine.

Komisjon arutas ja menetles seda esitatud eelnõu.

**Sõnavõtud:**

H. Hallemaa, H.-J. Aaltonen, J.-M. Salumäe, R. Hüva

Komisjoni esimees määras 5 minutilise vaheaja.

R. Hüva võttis esitatud ettepaneku tagasi.

**Sõnavõtt, eriarvamus:**

H. Hallemaa – esitatud kirjalikult, vt täpsemalt Lisa 1.

\* Esitan käesolevaga soovitud Viljandi Linnavolikogu XVII koosseisu liikme, eelarve- ja arengukomisjoni esimehe Helmut Hallemaa sõnavõtu Viljandi Linnavolikogu eelarve- ja arengukomisjoni 17. aprilli 2025 koosolekul päevakorrapunktis 4 ”Viljandi Linnavolikogu 27.01.2022 otsuse nr 28 „Kinnistule aadressiga Ranna pst 7 hoonestusõiguse seadmine otsustuskorras“ mittemuutmine – II lugemine“ (2025/329-1) teksti, milline palun kajastada protokollis esitatud kujul nimetatud päevakorrapunkti juures.

\* Ühtlasi on see samal ajal ka ettepanek ja/või muudatusettepanek Viljandi Linnavolikogule, selle XVII koosseisu 44. istungile, ehk siis omamoodi kaks ühes. Viljandi linnavolikogu ja selle eelarve- ja arengukomisjoni menetluses on otsuse eelnõu „Viljandi Linnavolikogu 27.01.2022 otsuse nr 28 „Kinnistule aadressiga Ranna pst 7 hoonestusõiguse seadmine otsustuskorras“ mittemuutmine – II lugemine“ (2025/329-1)“, seda Tennisekeskus OÜ taotluse alusel muuta Viljandi Linnavolikogu 27.01.2022 otsust nr 28 ja kinnistu aadressiga Ranna puiestee 7 hoonestusõiguse tingimusi.

Otsuse muuta või mitte muuta, jätta muutmata Viljandi Linnavolikogu 27.01.2022 otsust nr 28 ja kinnistu aadressiga Ranna puiestee 7 hoonestusõiguse tingimusi tegemine on linnavolikogu pädevuses. Viljandi linnavalitsuse esitatud linnavolikogu otsuse eelnõu annab vaid võimaluse ja selle sisuks on vaid nende mittemuutmine. Esitatud kujul ei jäta ega anna see linnavolikogule ja linnavolimikele võimalust teemat, otsust kaaluda ja kaalutleda ning teha kaalutletud otsus. Kindlasti on linnavalitsusel õigus ja isegi lausa kohustus esitada oma seisukoht ja arvamus. See aga ei tähenda ega saa olla põhjus jätta linnavolikogule esitatavasse eelnõusse vaid üks võimalus, antud juhul „mittemuutmine“. Ilmselt on siin vastuolu seaduste, Viljandi linna põhimääruse, võimude – seadusandlik ja täidesaatev võim – lahususe põhimõtte ning linnavolikogu ja linnavalitsuse koostöö hea tavaga.

Viljandi linnavolikogu eelarve- ja arengukomisjoni 17. aprilli k.a. koosolekule esitas linnavolikogu liige, eelarve- ja arengukomisjoni liige Rain Hüva teemas täiesti iseseisva, uue eelnõu „Viljandi Linnavolikogu 27.01.2022 otsuse nr 28 Muutmine ja Viljandi Linnavolikogu 26.09.2024 otsuse nr 285 kehtetuks tunnistamine“, mille ta hiljem küll tagasi võttis. Selle sisuks oli Viljandi Linnavolikogu 27.01.2022 otsuse nr 28 ja kinnistu aadressiga Ranna puistee 7 hoonestusõiguse tingimuste „muutmine“, ehk siis samuti vaid üks võimalus.

Seega ei anna kumbi komisjoni koosolekul käsitletud Viljandi Linnavolikogu 27.01.2022 otsust nr 28 „Kinnistule aadressiga Ranna pst 7 hoonestusõiguse seadmine otsustuskorras“ puudutav Viljandi Linnavolikogu otsuse eelnõu versioon võimalust teemat kaalutleda ja teha kaaluteletud otsust.

Nii tegin ka juba eelpool ettepaneku katkestada Viljandi linnavolikogu otsuse eelnõu 2025/329-1 II lugemine ning Viljandi linnavalitsusel, linnasekretäril ja Viljandi innavolikogu eelarve- ja arengukomisjonil, esimehel ja muudetud versiooni esitajal, valmistada Viljandi Linnvolikogu XVII koosseisu järgmisele, 45, maikuu istungile ette eelnõu 2025/329-1 muudetud versioon, mille pealkirjas ja punktis 1 on pakutud konkureeriva võimalusena nii ”muutmine” kui ka ”mittemuutmine”, mis võimaldab linnavolikogul ja linnavolinikel nii teemat kui ka otsust kaaluda, kaalutleda ning teha kaalutletud valik, kaalutletud otsus.

NB!! Tulenevalt eelöeldust ei ole mul võimalik osaleda ja ma ka ei osale otsuse eelnõu „Viljandi Linnavolikogu 27.01.2022 otsuse nr 28 „Kinnistule aadressiga Ranna pst 7 hoonestusõiguse seadmine otsustuskorras“ mittemuutmine – II lugemine“ (2025/329-1)“ hääletusel ei eelarve- ja arengukomisjonis ega ka linnavolikogu istungil. Jään eriarvamusele ning pean sellisel moel esitatud eelnõu ja sellise eelnõu alusel tehtud otsust/otsuseid juriidiliselt põhjendamatuks.

Komisjoni esimehena on mulle ka arusaamatu hea kolleegi, komisjoni liikme, linnavoliniku Rain Hüva tegevus, tegelikult sisus lugupidamattus kolleegide, komisjoni liikmete suhtes, kus ta esitas Ranna pst 7 hoonestusõiguse teemas täiesti iseseisva, uue eelnõu, lasi seda oma pool tundi üsnagi emotsionaalselt arutada ja menetleda ning siis võttis selle tagasi! No comments!

 \*\* Ühtlasi teen samas analoogse ettepaneku ja/või muudatusettepaneku Viljandi Linnavolikogule, selle XVII koosseisu 44. istungile:

(1) Katkestada Viljandi linnavolikogu otsuse eelnõu 2025/329-1 II lugemine.

(2) Viljandi Linnavalitsusel valmistada Viljandi Linnvolikogu XVII koosseisu järgmisele, 45, maikuu istungile ette eelnõu 2025/329-1 muudetud versioon, mille pealkirjas ja punktis 1 on konkureeriva võimalusena nii ”muutmine” kui ka ”mittemuutmine”, mis võimaldab linnavolikogul ja linnavolinikel nii teemat ja ostust kaaluda, kaalutleda kui ka teha kaalutletud valik, kaalutletud otsus.

\*\* Alternatiiv saab olla see, kui Viljandi Linnavalitsus võtab esitatud nimetatud eelnõu tagasi ning esitab Viljandi linnavolikogule nimetatud eelnõu vormis, mis võimaldab taotluse kaalutlemist ja kaalumist ning kaalutletud otsuse tegemist. Täna esitatud versioon seda ei võimalda!

Komisjoni esimees pani eelnõu hääletusele.

**Hääletati:**

5 poolt, 3 erapooletut

**OTSUSTATI:**

Toetada eelnõu „Viljandi Linnavolikogu 27.01.2022 otsuse nr 28 „Kinnistule aadressiga Ranna pst 7 hoonestusõiguse seadmine otsustuskorras“ mittemuutmine – II lugemine (2025/329-1)“.

**PÄEVAKORRAPUNKT NR 5**

**Loa andmine varaliste kohustuste võtmiseks projekti "Pererändega saabunud uussisserändajate ja rahvusvahelise kaitse saajate tööle saamise ja tööl püsimise toetamine Viljandi linnas" raames koolitusteenuse ostmiseks (2025/334)**

**KUULATI:**

A. Tints – eelnõu eesmärk on saada Viljandi Linnavolikogult luba võtta varalisi kohustusi projekti "Pererändega saabunud uussisserändajate ja rahvusvahelise kaitse saajate tööle saamise ja tööl püsimise toetamine Viljandi linnas" raames läbiviidavate riigihangete „Ettevõtluse algõppe kursuse läbiviimine perioodil 2025-2027“ ja „Kutsevaliku täiendõppe kursuse läbiviimine perioodil 2025-2027“ tulemusel hankelepingute sõlmimiseks.

**Küsimused:**

H. Hallemaa, I. Susi, R. Hüva

**Sõnavõtt:**

R. Hüva

Komisjoni esimees pani eelnõu hääletusele.

**Hääletati:**

9 poolt, 1 vastu, 1 erapooletu

**OTSUSTATI:**

Toetada eelnõu „Loa andmine varaliste kohustuste võtmiseks projekti "Pererändega saabunud uussisserändajate ja rahvusvahelise kaitse saajate tööle saamise ja tööl püsimise toetamine Viljandi linnas" raames koolitusteenuse ostmiseks (2025/334)“.

**PÄEVAKORRAPUNKT NR 6**

**Viljandi Täiskasvanute Gümnaasiumi pidamise üleandmine riigile (2025/330)**

**KUULATI:**

A. Tints – eelnõu eesmärk on korraldada Viljandis asuva Täiskasvanute Gümnaasiumi pidamise üleandmist riigile.

**Küsimused:**

H. Hallemaa, H.-J. Aaltonen, R. Hüva

**Sõnavõtud:**

J.-M. Salumäe, H. Hallemaa

Komisjoni esimees pani eelnõu hääletusele.

**Hääletati:**

11 poolt

**OTSUSTATI:**

Toetada eelnõu „Viljandi Täiskasvanute Gümnaasiumi pidamise üleandmine riigile (2025/330)“.

**PÄEVAKORRAPUNKT NR 7**

**Loa andmine varaliste kohustuste võtmiseks loomade varjupaiga teenuste ostmiseks ja nõusoleku andmine linnavara tasuta kasutamiseks (2025/337)**

**KUULATI:**

K. Märtin – eelnõu menetlusse esitamise ajaks on KOV-de esindajad kohtunud ning hanke tingumusi arutanud, KOV-de vaheline vastav leping on veel sõlmimata, kuid kõik eelnimetatud KOV-id on andnud oma esialgse nõusoleku ühishankijate kokkuleppe sõlmimiseks.

Komisjoni esimees pani eelnõu hääletusele.

**Hääletati:**

11 poolt

**OTSUSTATI:**

Toetada eelnõu „Loa andmine varaliste kohustuste võtmiseks loomade varjupaiga teenuste ostmiseks ja nõusoleku andmine linnavara tasuta kasutamiseks (2025/337)“.

**PÄEVAKORRAPUNKT NR 8**

**Viljandi Linnavalitsusele kohustuse panemine pikendada Viljandi Maadlusklubiga Tulevik senist rendilepingut (2025/335)**

**KUULATI:**

G. Elmaste – eelnõu eesmärk on Viljandi Linnavalitsusele kohustuse panemine pikendada Viljandi Maadlusklubiga Tulevik senist rendilepingut.

G. Veermäe lahkus kell 15.53

**Küsimused:**

R. Hüva, H. J. Aaltonen, H. Hallemaa, J.-M. Salumäe

**Sõnavõtud:**

K. Taimsoo, H. J. Aaltonen, H. Hallemaa, R. Hüva, J.-M. Salumäe

**Ettepanek:**H. Hallemaa – saata eelnõu II lugemisele.

Komisjoni esimees pani ettepaneku hääletusele.

**Hääletati:**

6 poolt, 1 vastu, 1 erapooletu

**OTSUSTATI:**

Toetada eelnõu „Viljandi Linnavalitsusele kohustuse panemine pikendada Viljandi Maadlusklubiga Tulevik senist rendilepingut (2025/335)“ saatmist II lugemisele.

**PÄEVAKORRAPUNKT NR 9**

**Aruteluteema: Viljandi Avatud Noortetoa (VANT) tegevus ja ruumiprogramm – vajadused ja arengud**

**KUULATI:**

A. Tints – esitada küsimused ja teemad, mida soovitakse arutada.

**Ettepanekud:**

R. Hüva – teha kvaliteetne arutlus ja esitlus järgmiseks korraks.

H. Hallemaa – komisjoni liikmetel saata hiljemalt 30. aprilliks k.a. omapoolsed VANTI-i temaatikat puudutavad küsimused ja ettepanekud A. Tintsile, are.tints@viljandi.ee ja VANTI juhatajale Ege Enokile, ege.enok@sakalakeskus.ee.

**OTSUSTATI:**

1. Võtta informatsioon teadmiseks.

2. Komisjoni liikmetel saata hiljemalt 30. aprilliks k.a. omapoolsed VANTI-i temaatikat puudutavad küsimused ja ettepanekud Are Tintsile, are.tints@viljandi.ee ja VANTI juhatajale Ege Enokile, ege.enok@sakalakeskus.ee.

**PÄEVAKORRAPUNKT NR 10**

**Viljandi Linnavolikogu eelarve- ja arengukomisjoni põhimäärus, II lugemine**

**KUULATI:**

H. Hallemaa tegi kokkuvõtte muudatustest põhimääruses.

**Küsimus:**

I. Susi

**Ettepanekud:**

H. Hallemaa – siin tehtud ettepanekud, korraldada ikkagi Viljandi Linnavolikogu eelarve- ja arengukomisjoni põhimääruse arutamiseks eraldi kokkusaamine, koosolek, on igati mõistlikud. Olen sama meelt. Pean aga ainuvõimalikuks, et me korraldame siis maikuu esimeses pooles Viljandi Linnavolikogu eelarve- ja arengukomisjoni täiendava koosoleku, mille päevakorras on üks punkt Viljandi Linnavolikogu eelarve- ja arengukomisjoni põhimäärus, II lugemine. Lihtsalt kokkusaamine ei oma mõtet, sest siis alustaksime komisjoni koosolekul taas nullist, nagu on kahjuks näidanud senine praktika.

J.-M. Salumäe – pöördume meie eelarve- ja arengukomisjoni mitte linnavolikogu liikmetest liikmete poole palve ja ettepanekuga kirjutada avaldus komisjoni liikme osalustasust loobumiseks selle täeindava koosoleku eest. See võimaldaks ära hoida täiendavad kulud.

**OTSUSTATI:**

l. Võtta informatsioon teadmiseks.

2. Katkestada Viljandi Linnavolikogu eelarve- ja arengukomisjoni põhimääruse II lugemine.

3. Korraldada maikuu esimeses pooles Viljandi Linnavolikogu eelarve- ja arengukomisjoni täiendav koosolek, mille päevakorras on üks punkt Viljandi Linnavolikogu eelarve- ja arengukomisjoni põhimäärus, II lugemine.

(allkirjastatud digitaalselt) (allkirjastatud digitaalselt)

Helmut Hallemaa Maria Kuldkepp

koosoleku juhataja protokollija